Futbal
Inter Miláno má pre Messiho lukratívnu ponuku
TASR
Podľa periodika Daily Mail je klub ochotný ponúknuť Argentínčanovi štvorročný kontrakt s celkovým príjmom 265 miliónov eur.
Špekulácie o prestupe o príchode Lionela Messiho do talianskeho futbalového klubu Inter Miláno stále neutíchajú. Podľa periodika Daily Mail vedenie účastníka Serie A pripravilo pre Argentínčana lukratívnu ponuku.
Tridsaťtriročnému Messimu skončí o rok zmluva s Barcelonou a čoraz viac sa špekuluje o jeho budúcnosti. S "blaugranas" sa ešte nedohodol na predĺžení spolupráce, podľa posledných informácií má o jeho služby záujem Inter Miláno. "Nerazzurri" sú vraj ochotní ponúknuť Messimu štvorročný kontrakt s celkovým príjmom 265 miliónov eur. S ročnou gážou viac ako 66 miliónov eur by prekonal zárobok svojho rivala Cristiana Ronalda, ktorý vlani zamieril z Realu Madrid do Juventusu Turín.
Kým médiá pravidelne informujú o záujme Interu o Messiho, tréner Milánčanov Antonio Conte minulý týždeň poprel snahu o jeho angažovanie. "Je to v rovine fantázie. Existuje mnoho dôvodov, prečo Messi nepríde do Milána. Samozrejme, iba blázon by ho nechcel vo svojom mužstve, ale on nie je na ceste, po ktorej chceme ísť," uviedol Conte.
Dnes treba vedieť
V prvých troch mesiacoch tohto roka počúvalo Rádio Expres 33,1 percenta poslucháčov, Rádio Slovensko 29,5 percenta a počúvanosť Fun Rádia bola na úrovni 22,3 percenta poslucháčov.
Leicester má pred druhými Spurs nedostihnuteľný náskok siedmich bodov dve kolá pred koncom súťaže.
Kým pred niekoľkými rokmi podľa prezidenta medzi študentskými nápadmi bodovali tričká, plesy či bufety, dnes sú to produkty, ktoré často hraničia s patentmi.
Ministri vnútra krajín EÚ na svojej ostatnej schôdzke pritom Európsku komisiu vyzvali, aby návrh na zavedenie kvót teraz nepredkladala.
Denne nesmú vyjsť na cesty dve pätiny motorových vozidiel s určenými evidenčnými číslami. Počas pracovných dní jazdí v metropole Mexika približne 5,5 milióna vozidiel.
Marko Daňo výborne naskočil do prípravy slovenskej reprezentácie, keď sa strelecky presadil v oboch dueloch Euro Hockey Challenge vo Francúzsku a dobre zapadol aj do prvého útoku v dvojzápase s Dánskom.
Európska komisia (EK) chce v stredu odporučiť predĺženie hraničných kontrol v členských krajinách Schengenu aj po 12. máji.
Španielsko smeruje k novým voľbám, keďže zákonom stanovená lehota pre vytvorenie koaličnej vlády dnes vypršala, oznámila španielska rozhlasová a televízna spoločnosť RTVE.
Gréckokatolícka cirkev na Slovensku si pripomenula v týchto dňoch pamätný deň - neslávne známy tzv. Prešovský sobor, ktorý sa konal 28. apríla 1950 v Prešove.
Vo vedení niektorých priamo riadených organizácií ministerstva školstva nastali personálne zmeny.